Ministru kabineta rīkojuma projekta „Par valsts nekustamo īpašumu nodošanu Rīgas Stradiņa universitātes īpašumā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Publiskas personas mantas atsavināšanas likuma*  5.pants, kas nosaka, ka atļauju atsavināt valsts nekustamo īpašumu dod Ministru kabinets.  *Publiskas personas mantas atsavināšanas likuma* 42.panta pirmā daļa, kas nosaka, ka valsts nekustamo īpašumu var nodot bez atlīdzības atvasinātas publiskas personas īpašumā.  *Publiskas personas mantas atsavināšanas likuma* 43.pants, kas nosaka,ka šā likuma [42.pantā](http://likumi.lv/doc.php?id=68490#p42) minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://likumi.lv/doc.php?id=68490#p5) un [6.pantā](http://likumi.lv/doc.php?id=68490#p6) minētās institūcijas (amatpersonas).  Likuma *„Par kultūras pieminekļu aizsardzību”* 8.panta trešā daļa, kas nosaka, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu.  Likuma „*Par kultūras pieminekļu aizsardzību”* 9.pants, kas nosaka, ka zemes, uz kurām atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu.  *Augstskolu likuma* 76.panta pirmās un otrās daļas 4.punkts, kas nosaka, ka augstskolu īpašumā var būt nekustamais īpašums, ko tām bez atlīdzības nodevusi cita atvasināta publiska persona vai valsts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts *„Par valsts nekustamo īpašumu nodošanu Rīgas Stradiņa universitātes īpašumā”* (turpmāk – Ministru kabineta rīkojuma projekts) paredz saskaņā ar *Publiskas personas mantas atsavināšanas likuma* 42.panta pirmo daļu un 43.pantu, likuma *„Par kultūras pieminekļu aizsardzību”* 8.panta trešo daļu un 9.pantu, lai nodrošinātu likumā *„Par Rīgas Stradiņa universitātes Satversmi”* noteiktos uzdevumus, nodot bez atlīdzības Rīgas Stradiņa universitātes īpašumā šādus valsts nekustamos īpašumus, kas ierakstīti zemesgrāmatā uz valsts vārda Rīgas Stradiņa universitātes personā:  **1)**Valsts nekustamais īpašums (nekustamā īpašuma kadastra Nr.0100 537 0045) **Jāņa Asara ielā 5, Rīgā** (turpmāk – nekustamais īpašums **Jāņa Asara ielā 5**), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 10000013 4354 uz Latvijas valsts vārda Rīgas Stradiņa universitātes personā. Nekustamais īpašums Jāņa Asara ielā 5 sastāv no būves (būves kadastra apzīmējums 0100 037 0183 002), kurā izvietota Sarkanā krusta medicīnas koledža.  Būves nosaukums: Medicīnas māsu skola; galvenais lietošanas veids: skolas, universitātes un zinātniskajai pētniecībai paredzētās ēkas.  Nekustamo īpašumu Rīgas Stradiņa universitāte **izmantos, lai realizētu funkciju -** piedāvātu un realizētu plašu universitātes profilam atbilstošu akadēmisko un profesionālo izglītību, kā arī pētnieciskā darba iespējas, un, lai nodrošinātu studiju un pētniecības procesam nepieciešamās infrastruktūras pieejamību un attīstību.  Tiek plānots, ka ieņēmumi no saimnieciskās darbības nepārsniegs 20% no šā nekustamā īpašuma kopējās gada kapacitātes un tiks izlietoti studiju procesa nodrošināšanai, kā arī pētniecībai, kas galvenokārt saistīta ar izglītības mācību procesu.  Būve saistīta ar zemes vienību Jāņa Asara ielā 5, Rīgā, un Pērnavas ielā 62, Rīgā (īpašuma kadastra Nr. 0100 037 0183). Zeme ierakstīta zemesgrāmatā Rīgas pilsētas zemesgrāmatas nodalījumā Nr.4072 uz Latvijas valsts vārda Finanšu ministrijas personā. Nekustamā īpašuma Jāņa Asara ielā 5 apsaimniekošanu un uzturēšanu veic Rīgas Stradiņa universitāte. Pēc nekustamā īpašuma nodošanas RSU īpašumā zemes nomas līgums tiks slēgts ar RSU kā ar nekustamā īpašuma īpašnieku.  Nekustamais īpašums **Jāņa Asara ielā 5 (**ēka) ir vietējas nozīmes arhitektūras piemineklis “Slimnīcas korpuss” (valsts aizsardzības Nr.7742), kas iekļauts Valsts aizsargājamo kultūras pieminekļu sarakstā. Valsts kultūras pieminekļu aizsardzības inspekcija 2014.gada 10.maijā nosūtīja Rīgas Stradiņa universitātei Norādījumus par vietējās nozīmes arhitektūras pieminekļa “Slimnīcas korpuss” (valsts aizsardzības Nr.7742) izmantošanu un saglabāšanu. Rīgas Stradiņa universitāte 2014.gada 16.jūnijā nosūtīja Valsts kultūras pieminekļu aizsardzības inspekcijai apliecinājumu par iepazīšanos ar norādījumiem.  **2)**Valsts nekustamais īpašums (nekustamā īpašuma kadastra Nr. 0100 537 0026) **Jāņa Asara ielā 5, Rīgā** (turpmāk – nekustamais īpašums **Jāņa Asara ielā 5/1**) ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.10000049 1150 uz Latvijas valsts vārda Rīgas Stradiņa universitātes personā. Nekustamais īpašums Jāņa Asara ielā 5/1 sastāv no būves (nedzīvojamās ēka) (būves kadastra apzīmējums 0100 037 0183 004).  Būves nosaukums: saimniecības ēka; galvenais lietošanas veids – citas iepriekš neklasificētas ēkas.  Nekustamo īpašumu Jāņa Asara ielā 5/1 Rīgas Stradiņa universitāte **izmantos, lai realizētu funkciju -** nodrošinātu studiju un pētniecības procesam nepieciešamās atbalsta infrastruktūras pieejamību un attīstību. Būve tiks izmantota kā palīgēka (nedzīvojamā ēka, šķūnis), lai nodrošinātu minēto funkciju.  Būve saistīta ar zemes vienību Jāņa Asara ielā 5, Rīgā, un Pērnavas iela 62, Rīgā (nekustamā īpašuma kadastra numurs 0100 037 0183), kas ierakstīts zemesgrāmatā Rīgas pilsētas zemesgrāmatas nodalījumā Nr.4072 uz Latvijas valsts vārda Finanšu ministrijas personā. Nekustamā īpašuma Jāņa Asara ielā 5/1 apsaimniekošanu un uzturēšanu veic Rīgas Stradiņa universitāte. Pēc nekustamā īpašuma nodošanas RSU īpašumā zemes nomas līgums tiks slēgts ar RSU kā ar nekustamā īpašuma īpašnieku.  **3)**Valsts nekustamais īpašums (nekustamā īpašuma kadastra Nr.1700 012 0466) **Riņķu ielā 24/26, Liepājā** (turpmāk – nekustamais īpašums **Riņķu ielā 24/26**), ir ierakstīts Liepājas tiesas zemesgrāmatu nodaļasLiepājas pilsētas zemesgrāmatas nodalījumā Nr.100000137609 uz Latvijas valsts vārda Rīgas Stradiņa universitātes personā. Nekustamais īpašums Riņķu ielā 24/26 sastāv no zemes vienības 5485 m2 platībā (zemes vienības kadastra apzīmējums 1700 012 0466), un būves (nedzīvojamā ēka) (būves kadastra apzīmējums 1700 012 0466 001), kurā ir izvietota Rīgas Stradiņa universitātes Liepājas filiāle.  Būves nosaukums: skola; galvenais lietošanas veids: skolas, universitātes un zinātniskajai pērniecībai paredzētās ēkas.  Nekustamo īpašumu Riņķu ielā 24/26 Rīgas Stradiņa universitāte **izmantos, lai realizētu funkciju** - piedāvātu un realizētu plašu universitātes profilam atbilstošu akadēmisko un profesionālo izglītību, kā arī pētnieciskā darba iespējas, un, lai nodrošinātu studiju un pētniecības procesam nepieciešamās infrastruktūras pieejamību un attīstību.  Tiek plānots, ka ieņēmumi no saimnieciskās darbības nepārsniegs 20% no šā nekustamā īpašuma kopējās gada kapacitātes un tiks izlietoti studiju procesa nodrošināšanai, kā arī pētniecībai, kas galvenokārt saistīta ar izglītības mācību procesu.  **4)**Valsts nekustamais īpašums (nekustamā īpašuma kadastra Nr.01005800293) **Anniņmuižas bulvārī 26A, Rīgā** **(**turpmāk – nekustamais īpašums **Anniņmuižas bulvārī 26A**), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000303929 uz Latvijas valsts vārda Rīgas Stradiņa universitātes personā. Nekustamais īpašums Anniņmuižas bulvārī 26A sastāv no jaunbūves (būves kadastra apzīmējums 0100 080 2021 006).  Būves nosaukums: universitātes ēka; galvenais lietošanas veids: skolas, universitātes un zinātniskajai pētniecībai paredzētās ēkas. Nekustamajā īpašumā Anniņmuižas bulvārī 26A atrodas Rīgas Stradiņa universitātes Medicīnas izglītības tehnoloģiju centrs.  Nekustamo īpašumu Rīgas Stradiņa universitāte **izmantos, lai realizētu funkciju -** piedāvātu un realizētu plašu universitātes profilam atbilstošu akadēmisko un profesionālo izglītību, klīnisko prasmju apgūšanu, izmantojot dažādus manekenus un simulācijas ierīces, kā arī pētnieciskā darba iespējas, un, lai nodrošinātu studiju un pētniecības procesam nepieciešamās infrastruktūras pieejamību un attīstību.  Tiek plānots, ka ieņēmumi no saimnieciskās darbības nepārsniegs 20% no šā nekustamā īpašuma kopējās gada kapacitātes un tiks izlietoti studiju procesa nodrošināšanai, kā arī pētniecībai, kas galvenokārt saistīta ar izglītības mācību procesu.  Būve saistīta ar zemes vienību Anniņmuižas bulvārī, Rīgā, un Kleistu ielā, Rīgā (kadastra numurs 0100 080 2021), kas ierakstīts zemesgrāmatā Rīgas pilsētas zemesgrāmatas nodalījumā Nr.2979, zemes īpašnieks ir fiziska persona. Nekustamā īpašuma Anniņmuižas bulvārī 26A apsaimniekošanai un uzturēšanai 1999.gada 1.septembrī ir noslēgts zemes nomas līgums ar zemes īpašnieku un Rīgas Stradiņa universitāti kā nekustamā īpašuma valdītāju par zemes nomu. Pēc nekustamā īpašuma nodošanas Rīgas Stradiņa universitātes īpašumā zemes nomas līgums tiks slēgts ar Rīgas Stradiņa universitāti kā ar nekustamā īpašuma (ēkas) īpašnieci.  **5)**Valsts nekustamais īpašums (nekustamā īpašuma kadastra Nr. 0100 059 0222) **Kapseļu ielā 8, Rīgā** (turpmāk – nekustamais īpašums **Kapseļu ielā 8**), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000317247 uz Latvijas valsts vārda Rīgas Stradiņa universitātes personā. Nekustamais īpašums Kapseļu ielā 8 sastāv no zemes vienības 2324 m2 platībā (zemes vienības kadastra apzīmējums 0100 059 0222), un divām būvēm (būvju kadastra apzīmējumi 0100 059 0222 001 un 0100 059 0222 002).  Būves (būves kadastra apzīmējums 0100 059 0222 001) nosaukums: dienesta viesnīca; galvenais lietošanas veids: viesnīcu ēkas. Ēka (būves kadastra apzīmējums 0100 059 0222 001) ir vietējas nozīmes arhitektūras piemineklis ”Dzīvojamā ēka” (valsts aizsardzības Nr.8088). Pamats: 1998.gada 29.oktobra LR Kultūras ministrijas rīkojums Nr.128. Valsts kultūras pieminekļu aizsardzības inspekcija 2014.gada 28.maijā nosūtīja Rīgas Stradiņa universitātei Norādījumus par vietējās nozīmes arhitektūras pieminekļa “Dzīvojamā ēka” (valsts aizsardzības Nr.8088) izmantošanu un saglabāšanu. Rīgas Stradiņa universitāte 2014.gada 16.jūnijā nosūtīja Valsts kultūras pieminekļu aizsardzības inspekcijai apliecinājumu par iepazīšanos ar norādījumiem.  Būves (būves kadastra apzīmējums 0100 059 0222 002) nosaukums: šķūnis; galvenais lietošanas veids: citas, iepriekš neklasificētas ēkas.  Nekustamo īpašumu **Kapseļu ielā 8** Rīgas Stradiņa universitāte **izmantos, lai realizētu funkciju -** nodrošinātu dienesta viesnīcu viespasniedzējiem un studentiem, kā arī studiju un pētniecības procesam nepieciešamās atbalsta infrastruktūras pieejamību un attīstību.  Tuvākajos gados nav paredzēti ienākumi no šīs viesnīcas ēkas, jo ēkas pašreizējais stāvoklis neļauj to izmantos paredzētajam mērķim. Ir jāveic ēkas rekonstrukcija. Paredzētais ienākumu apjoms pēc rekonstrukcijas nosegs veiktos ieguldījumus un tekošās izmaksas. Vienlaikus norādāms, ka jebkuri līdzekļi, kas tiks iegūti no šīs ēkas izmantošanas, tiks izlietoti mācību procesa un studiju pētnieciskās darbības nodrošināšanai.  **6)** Valsts nekustamais īpašums (nekustamā īpašuma kadastra Nr. 0100 059 0215) **Kapseļu ielā 23, Rīgā** **(**turpmāk – nekustamais īpašums **Kapseļu ielā 23**), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 100000199474 uz Latvijas valsts vārda Rīgas Stradiņa universitātes personā. Nekustamais īpašums Kapseļu ielā 23 sastāv no zemes vienības 1827 m2 platībā (zemes vienības kadastra apzīmējums 0100 059 0215) un četrām būvēm (būvju kadastra apzīmējumi 0100 059 0215 001, 0100 059 0215 002, 0100 059 0215 003 un 0100 059 0215 005) (administratīvā ēka, dzīvojamā ēka un divas garāžas).  Būves (būves kadastra apzīmējums 0100 059 0215 001) nosaukums: administratīvā ēka; galvenais lietošanas veids: biroju ēkas.  Būves (būves kadastra apzīmējums 0100 059 0215 002, dzīvojamā ēka) nosaukums: dzīvojamā ēka; galvenais lietošanas veids: viena dzīvokļa mājas.  Būvju (būvju kadastra apzīmējumi 0100 059 0215 003 un 0100 059 0215 005) nosaukums: garāža; galvenais lietošanas veids: citas iepriekš neklasificētas ēkas.  Būve (būves kadastra apzīmējums 0100 059 0215 001) ir vietējas nozīmes arhitektūras piemineklis (valsts aizsardzības Nr.8092). Pamats: 1998.gada 26.maija Valsts Kultūras pieminekļu aizsardzības inspekcijas izziņa Nr.202. Valsts Kultūras pieminekļu aizsardzības inspekcija 2014.gada 28.maijā nosūtīja Rīgas Stradiņa universitātei Norādījumus par vietējās nozīmes arhitektūras pieminekļa “Dzīvojamā ēka” (valsts aizsardzības Nr.8092) izmantošanu un saglabāšanu. Rīgas Stradiņa universitāte 2014.gada 16.jūnijā nosūtīja Valsts kultūras pieminekļu aizsardzības inspekcijai apliecinājumu par iepazīšanos ar norādījumiem.  Nekustamo īpašumu Kapseļu ielā 23 Rīgas Stradiņa universitāte **izmantos, lai realizētu funkciju** **-** piedāvātu un realizētu plašu universitātes profilam atbilstošu akadēmisko un profesionālo izglītību, kā arī pētnieciskā darba iespējas, un lai nodrošinātu studiju un pētniecības procesam nepieciešamās infrastruktūras pieejamību un attīstību.  Tiek plānots, ka ieņēmumi no saimnieciskās darbības nepārsniegs 20% no šā nekustamā īpašuma kopējās gada kapacitātes un tiks izlietoti studiju procesa nodrošināšanai, kā arī pētniecībai, kas galvenokārt saistīta ar izglītības mācību procesu.  Ēkā ir izvietota Rīgas Stradiņa universitātes Psihosomātiskās medicīnas un psihoterapijas katedra, kas nodrošina studiju un pētniecisko darbu Rīgas Stradiņa universitātes studentiem un rezidentiem. Daļa ēkas (152.68 m2 no kopējiem 578.85 m2) ir iznomāta SIA „RSU Psihosomatiskās Medicīnas un Psihoterapijas klīnika”. Pilnvērtīgam studiju darbam ir nepieciešama klīnika, kur studentiem un rezidentiem ir iespēja iegūt praktiskās iemaņas darbā ar pacientiem.  Visu anotācijā minēto nekustamo īpašumu (turpmāk kopā– nekustamie īpašumi) pārvaldīšanu veic Rīgas Stradiņa universitāte, kas nekustamajos īpašumos ir to pārvaldniece. Izvērtējot ar nekustamo īpašumu izmantošanu saistītos aspektus un apsaimniekošanu, nekustamo īpašumu nodošana Rīgas Stradiņa universitātes īpašumā ir pamatojama ar lietderības apsvērumu, kas ir nozīmīgi Rīgas Stradiņa universitātes un nekustamo īpašumu attīstības kontekstā, kā arī valstiskā mērogā. Nekustamo īpašumu nodošana Rīgas Stradiņa universitātes īpašumā būtiski sekmēs Rīgas Stradiņa universitātes studiju un zinātnes nozaru attīstību, tajā skaitā, īpaši ļoti resursu ietilpīgās veselības aprūpes izglītības attīstību. Rīgas Stradiņa universitātes valdījumā esošo nekustamo īpašumu nodošana Rīgas Stradiņa universitātes īpašumā ir veicinošs risinājums nekustamo īpašumu efektīvākai un ilgtermiņa attīstīšanai, kā arī Rīgas Stradiņa universitātes infrastruktūras attīstīšanā ieguldāmu līdzekļu piesaistei.  Īpašuma tiesību piešķiršanai būs pozitīva ietekme, tajā skaitā:  **1.** Rīgas Stradiņa universitātei būs plašākas iespējas, garantijas un motivācija ieguldīt nekustamajos īpašumos (savos īpašumos) lielākas un ilgtermiņa plānos balstītas finanšu investīcijas.  **2.** Rīgas Stradiņa universitātei būs plašākas iespējas (t.sk. ar zemākām likmēm un drošākiem noteikumiem) atsevišķos gadījumos ar nekustamajiem īpašumiem kā nodrošinājumu piesaistīt finanses jaunu objektu, piemēram, klīnisko bāžu, kopmītņu, zinātnes un inovāciju centru u.c. būvniecībai, ievērojot attiecīgā valsts atbalsta regulējuma nosacījumus gadījumā, ja minētā finansējuma piesaiste tiks plānota Rīgas Stradiņa universitātes saimnieciskās darbības veicināšanai, ko šobrīd valsts nevar finansiāli atļauties.  Rīgas Stradiņa universitāte šobrīd nevar noteikt konkrētu īpašumu skaitu, kuri varētu tikt ieķīlāti kā nodrošinājums finanšu piesaistei jaunu objektu izveidē. Nākotnē Rīgas Stradiņa universitātei būs nepieciešami Valsts kases kredīti, lai īstenotu Eiropas Savienības fonda projektus, ja tādi būs.  Aizdevumam piemērojamie nosacījumi tiks vērtēti arī valsts atbalsta kontekstā.  Tā kā Rīgas Stradiņa universitātē nākotnē ir plānots attīstīt ne tikai Eiropas Savienības fonda projektus, bet arī, piemēram, būvēt jaunas dienesta viesnīcas, veikt ēku rekonstrukcijas un remontdarbus, kam būs nepieciešami kredīti. Sakarā ar aizliegumu ieķīlāt nekustamos īpašumus, Rīgas Stradiņa universitāte uzskata, ka attīstībai nepieciešamos kredītus būs nepieciešams saņemt Valsts kasē (ne tikai Eiropas Savienības fonda projektu realizācijai, bet visos citos nepieciešamos gadījumos). Rīkojuma projekts nosaka, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā).  Anotācijas pielikumā pievienota informācija (saraksts) par visiem rīkojuma projektā ietvertajos nekustamajos īpašumos, kas nododami Rīgas Stradiņa universitātes īpašumā nododamo nekustamo īpašumu īstenošanā esošajiem vai pabeigtajiem Eiropas Sociālā fonda un Eiropas Reģionālās attīstības fonda projektiem. Rīgas Stradiņa universitāte norāda, ka līdz ar rīkojuma projektā minēto nekustamo īpašumu nodošanu Rīgas Stradiņa universitātes īpašumā, tiks nodrošināta projektu ilgtspēja, noteikto mērķu un rādītāju sasniegšanā. Rīgas Stradiņa universitāte ir izvērtējusi būtisko pārmaiņu risku un sekas 2006.gada 11.jūlija Padomes regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (Regula Nr.1083/2006), 57.panta izpratnē. Rīgas Stradiņa universitāte norāda, ka no projektiem izrietošās prasības jau tiek pildītas šobrīd, objektiem atrodoties valdījumā, līdz ar to tiesiskā statusa maiņai projekta prasību izpildes kontekstā nav izšķirošas nozīmes.  Izglītības un zinātnes ministrija kā Eiropas Savienības struktūrfondu vadībā iesaistītā atbildīgā iestāde (turpmāk – atbildīgā iestāde) savas kompetences ietvaros ir izvērtējusi būtisko pārmaiņu risku un sekas 2006.gada 11.jūlija Padomes regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk - regula Nr.1083/2006), 57.panta izpratnē attiecībā uz Ministru kabineta rīkojuma projekta anotācijas pielikumā minētajām un atbildīgās iestādes pārziņā esošajām aktivitātēm (turpmāk – aktivitātes) un apliecina, ka valsts nekustamo īpašumu nodošana Rīgas Stradiņa universitātes īpašumā neizraisa būtisku pārmaiņu risku aktivitāšu ietvaros, jo: 1. uz tām neattiecas saistības par ieguldījuma saglabāšanu saskaņā ar piemērojamiem noteikumiem par valsts atbalstu Līguma par Eiropas Savienības darbību 107. panta nozīmē; 2. tajās netiek veiktas būtiskas pārmaiņas, kas varētu izraisīt likumā „Par Rīgas Stradiņa universitātes Satversmi” noteikto pamatdarbību un uzdevumus pārtraukšanu; 3. nesniedz publiskai struktūrai būtiskas priekšrocības; 4.tiks nodrošināta aktivitāšu ietvaros īstenojamo ESF un ERAF projektu ilgtspēja, kā arī noteikto mērķu un rādītāju sasniegšana.  Atbildīgo iestāžu izvērtējums par attiecīgo projektu būtisko pārmaiņu risku un sekām tiks veikts arī pirms nekustamā īpašuma ieķīlāšanas.  **3**. Rīgas Stradiņa universitāte kā īpašniece tiks uzskatīta par stabilāku sadarbības partneri finanšu darījumos. Tas sekmēs Rīgas Stradiņa universitātes attīstību, nodrošinot studiju procesu un pētniecisko darbību starptautisko standartu līmenī.  **4.** Rīgas Stradiņa universitātei kā īpašniecei būs drošāka vide ilgtermiņa plānošanai un investīcijām savos objektos. Patlaban jebkādas investīcijas ir riskantas, jo nekustamie īpašumi ir nodoti tikai pārvaldīšanā, bet valdījuma tiesība var tikt mainīta. Īpašuma tiesības sekmētu Rīgas Stradiņa universitātes dalību Eiropas struktūrfondu projektos un citos projektos.  **5.** Rīgas Stradiņa universitāte būs līdzvērtīga ar privātām augstskolām, kam ir savi īpašumi un plašas iespējas tos izmantot (t.sk. kā nodrošinājumu aizņēmumiem).  **6.** Tiks novērstas resursu ietilpīgas administratīvas un birokrātiskas prasības īpašumu un telpu izmantošanā (t.sk. saskaņošana, pamatošana, pierādīšana, ekspertīžu veikšana utt.).  Saskaņā ar Ministru kabineta 2004.gada 13.aprīļa noteikumu Nr.286 *„Veselības ministrijas nolikums”* 24.13. apakšpunktu Rīgas Stradiņa universitāte ir Veselības ministrijas padotībā esoša iestāde.  Pamatojoties uz Rīgas Stradiņa universitātes Satversmes (apstiprināta ar likumu *„Par Rīgas Stradiņa universitātes Satversmi”*) 1.4.apakšpunktu un *Augstskolas likuma* 7.panta pirmo daļu Rīgas Stradiņa universitāte ir augstākās izglītības iestāde - valsts dibināta atvasināta publiska persona.  Saskaņā ar Rīgas Stradiņa universitātes Satversmes 3.6.apakšpunktu Rīgas Stradiņa universitātes Senāts lemj par akadēmiskās, zinātniskās un saimnieciskās darbības jautājumiem, kas nozīmīgi universitātei. Atbilstoši Rīgas Stradiņa universitātes Senāta 2014.gada 21.janvāra sēdes (protokols Nr.1-2/21.01.14) 3.punktam (turpmāk –Senāta lēmums) Rīgas Stradiņa universitātes Senāts nolēma ierosināt Veselības ministriju sagatavot un normatīvajos aktos noteiktā kārtībā virzīt Ministru kabineta rīkojuma projektu par valsts nekustamo īpašumu, kuri reģistrēti zemesgrāmatā uz valsts vārda Rīgas Stradiņa universitāte personā, nodošanu Rīgas Stradiņa universitātes īpašumā bez atlīdzības Senāta lēmuma 1.punktā norādīto Rīgas Stradiņa universitātes funkciju nodrošināšanai. Veselības ministrija atbalsta nekustamo īpašumu nodošanu Rīgas Stradiņa universitātes īpašumā.  Ministru kabineta rīkojuma projekts nosaka, ka Rīgas Stradiņa universitātei saskaņā ar *Publiskas personas mantas atsavināšanas likuma* 42.panta pirmo daļu rīkojuma 1.punktā minētos nekustamos īpašumus izmantot šā rīkojuma 2.1.apakšpunktā minēto funkciju nodrošināšanai un bez atlīdzības nodot valstij, ja tie vairs netiek izmantoti šā rīkojuma 2.1.apakšpunktā minēto funkciju nodrošināšanai, kā arī, nostiprinot zemesgrāmatā īpašuma tiesības uz šā rīkojuma 1.punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 2.1.apakšpunktā minēto funkciju īstenošanu, ierakstīt atzīmi par aizliegumu nekustamo īpašumu vai to daļas atsavināt vai apgrūtināt to ar hipotēku.  Ministru kabineta rīkojuma projekts nosaka, ka aizliegumu nekustamo īpašumu vai to daļas atsavināt vai apgrūtināt to ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā).  Ministru kabineta rīkojuma projekta mērķis ir tiesiski sakārtot īpašuma tiesību jautājumus, lai nodrošinātu nekustamo īpašumu nodošanu Rīgas Stradiņa universitātes īpašumā, nodrošinātu to pilnvērtīgu pārvaldīšanu, apsaimniekošanu, kā arī veicinātu Rīgas Stradiņa universitātes darbību un attīstību. |
| 3. | Projekta izstrādē iesaistītās institūcijas | Veselības ministrija un Rīgas Stradiņa universitāte |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2015.gads** | | | Turpmākie trīs gadi (tūkst. latu) | | | |
| **2016.** | **2017.** | **2018.** | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | |
| 1 | 2 | 3 | | 4 | 5 | 6 | |
| 1. Budžeta ieņēmumi: | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme: | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | | Projekts šo jomu neskar. | | | | |
| 5. Precizēta finansiālā ietekme: | X | | Projekts šo jomu neskar. | | | | |
| 5.1. valsts pamatbudžets | Projekts šo jomu neskar. | | | | |
| 5.2. speciālais budžets | Projekts šo jomu neskar. | | | | |
| 5.3. pašvaldību budžets | Projekts šo jomu neskar. | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīgas Stradiņa universitātei radīsies papildus izdevumi, kas saistīti ar īpašuma tiesību uz valsts nekustamajiem īpašumiem pārreģistrēšanu zemesgrāmatās uz Rīgas Stradiņa universitātes vārda. Izdevumus, kas saistīti ar rīkojuma projektā minēto īpašuma tiesību maiņu zemesgrāmatās, segs Rīgas Stradiņa universitāte tās apstiprinātā budžeta ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Veselības ministrija. |
| 3. | Cita informācija | Ar šā rīkojuma spēkā stāšanos netiks piemēroti:  1. Ministru kabineta 2006.gada 21.septembra rīkojuma Nr.713 „Par nekustamā īpašuma saglabāšanu valsts īpašumā un nodošanu Rīgas Stradiņa universitātes valdījumā” 1.1.apakšpunkts (Latvijas Vēstnesis, 2006,153.nr.; 2007, 37.nr.);  2. Ministru kabineta 2010.gada 22.jūnija rīkojuma Nr.349 „Par valsts nekustamo īpašumu nodošanu Rīgas Stradiņa universitātes valdījumā” 1.2.apakšpunkts (Latvijas Vēstnesis, 2010, 100.nr.);  3. Ministru kabineta 2010.gada 8.septembra rīkojums Nr.537 „Par valsts nekustamā īpašuma Riņķu ielā 24/26, Liepājā, nodošanu Rīgas Stradiņa universitātes valdījumā” (Latvijas Vēstnesis, 2010, 144.nr.);  4. Ministru kabineta 2011.gada 2.novembra rīkojums Nr.573 „Par valsts nekustamo īpašumu nodošanu Rīgas Stradiņa universitātes valdījumā” (Latvijas Vēstnesis, 2011, 175.nr.). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Rīgas Stradiņa universitāte un Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

*Anotācijas II., V. un VI. sadaļa – noteikumu projekts šo jomu neskar*

Veselības ministrs G.Belēvičs

05.02.2015. 17:12

3345

I.Brūvere

[Ieva.Brūvere@vm.gov.lv](mailto:Ieva.Brūvere@vm.gov.lv), 67876061